
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ņemot vērā, ka anotācijā sniegtais skaidrojums par to, kāpēc konkrētas funkcijas plānots deleģēt tieši VAS LVRTC, nesniedz pietiekamu pamatojumu, lūdzam papildināt anotāciju ar informāciju un izvērtējumu, kāpēc VAS LVRTC izraudzīts kā konkrētu funkciju īstenotājs. Vienlaikus, Valsts pārvaldes iekārtas likuma 88.panta kontekstā, lūdzam arī anotācijā skaidrot, ietverot argumentētu pamatojumu, vai konkrētā funkcija ir tāda darbība, kuru nepiedāvā vai nevar nodrošināt tirgus dalībnieki.  Tostarp, lūdzam anotācijā ietvert  pamatotu un argumentētu izvērtējumu tam, vai VAS LVRTC atbilst kritērijiem, lai to uzskatītu par iekšēju uzņēmumu (in-house) (skat., EK lēmuma SA.43964 91.punktu), tādējādi VAS LVRTC atbilstu arī Komisijas paziņojuma “Pamatnostādnes par valsts atbalstu platjoslas tīkliem” 123. un 124.punktā noteiktajam, kvalificējoties kā iekšējais uzņēmums (in-house).

	2.
	Noteikumu (grozījumu) projekts
5. Izteikt 5. punktu šādā redakcijā:
	Priekšlikums
Noteikumu projekta 5.punktā ir uzskaitītas visas darbības, kuras Satiksmes ministrija veic, lai nodrošinātu tai noteikto funkciju izpildi, tajā skaitā 5.45.apakšpunktā paredzēto - “izstrādā, organizē un koordinē valsts nodevu politiku autoceļu, ielu, autotransporta, dzelzceļa un aviācijas nozarē;”. Minētais apakšpunkts acīmredzami korelē ar noteikumu projekta 4.1.4. apakšpunktu, no kura izriet, ka Satiksmes ministrija izstrādā politiku pašvaldību autoceļu un ielu nozarē, taču nav skaidrs, kas ir ielu nozare un kādas valsts nodevas ir šādā nozarē.
Ņemot vēra iepriekš minēto, lūdzam anotācijā norādīt (uzskaitīt), uz konkrēti kādām valsts nodevām minētais punkts attiektos.
Tajā pat laikā informējam, ka redakcionāli precizējot punkta tekstu un tajā starp vārdiem "autoceļu" un "ielu" iekļaujot saikli "un", minētais jautājums par nodevu netiktu atrisināts. Līdz ar to gadījumā, ja minētās nodevas nav iespējams uzskaitīt, tad lūdzam no minētā punkta dzēst vārdu “ielu”.

